Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 11/14/3307	Prievidza, 5.3.2014
EEČ : 2-27-44-2014

U Z N E S E N I E

Trestná vec:	obvinený XXXXX 
Trestný čin:	poškodzovanie cudzej veci podľa § 257 odsek 1 Trestného zákona číslo 140/1961 Zbierky zákonov v znení zákona číslo 183/1999 Zbierky zákonov a iné trestné činy

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1. dňa 20. 5. 2000 o 17.00 hod. v Handlovej okres Prievidza na ulici 29. augusta na parkovisku pred pohostinstvom Arched, rukou udrel po čelnom skle osobného motorového vozidla zn. Ford Escord, evid. číslo PD 352 AS, čím spôsobil poškodenej XXXXX škodu poškodením vo výške 9.285,10 Sk /308,20 eur/,

2. v presne nezistenom čase od 18.00 hod. dňa 14. 6. 2000 do 06.00 hod. dňa 15. 6. 2000, po predchádzajúcej dohode so spolupáchateľom, kovovým páčidlom spoločne vypáčili ochrannú mrežu na okne potravín Moal v Handlovej na Robotníckej ulici č. 6, následne kameňom rozbili sklenenú výplň okna a z potravín odcudzili cigarety, alkohol, kávu, sladkosti a mäsové výrobky, čím spôsobili  XXXXX  škodu odcudzením 13.509,- Sk /448.41 eur/ a poškodením zariadenia 650,- Sk /21,57 eur/,

3. v presne nezistenom čase od 22.30 hod. dňa 25. 6. 2000 do 07.30 hod. dňa 26. 6. 2000, po predchádzajúcej dohode so spolupáchateľom, spoločne prestrihli visiaci zámok na kovovej mreži okna reštaurácie Pod stanicou v Handlovej na Železničiarskej ulici, následne zlomili Fab zámok a z reštaurácie odcudzili cigarety rôznych značiek, vylomili tri hracie automaty spol VIX s. r. o. Žilina, čím spôsobili XXXXX škodu odcudzením 2.195,- Sk /72,86 eur/ a poškodením zariadenia 8 703,- Sk /288,88 eur/, a spolosčnosti VIX s. r. o. Žilina poškodneím zariadenia škodu vo výške 2.625,- Sk /87,13 eur/,

4. v presne nezistenom čase od 18.30 hod. do 06.30 hod. dňa 29. 6. 2000, po predchádzajúcej dohode so spolupáchateľom, nožnicami prestrihli visiaci zámok na kovovej mreži vchodových dverí predajne potravín Jednota v Handlovej na Hviezdoslavovej ulici, následne rozlomili vložku Fab a z potravín odcudzili rôzny tovar a deväť nákupných košov  z nerezu, čím spôsobili Jednote s. d. Prievidza škodu odcudzením vo výške 19.201,- Sk /637,35 eur/ a poškodením zariadenia vo výške 2 054,37,- Sk /68,19 eur/.

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ OR PZ Úradu justičnej a kriminálnej polície  v Prievidzi uznesením číslo OUV-496/2000 z 28. 8. 2000 vzniesol XXXXX obvinenie z trestného činu poškodzovania cudzej veci podľa § 257 ods. 1 Tr. zák., uznesením z 30. 10. 2000 mu vzniesol obvinenie z pokračovacieho trestného činu krádeže v spolupáchateľstve podľa § 247 ods. 2 písm. a, ods. 3 písm. b Tr. zák., § 9 ods. 2 Tr. zák. na tom skutkovom základe, že 

1. dňa 20. 5. 2000 o 17.00 hod. v Handlovej okres Prievidza na ulici 29. augusta na parkovisku pred pohostinstvom Arched, rukou udrel po čelnom skle osobného motorového vozidla zn. Ford Escord, evid. číslo PD 352 AS, čím spôsobil poškodenej XXXXX škodu poškodením vo výške 9.285,10 Sk /308,20 eur/,

2. v presne nezistenom čase od 18.00 hod. dňa 14. 6. 2000 do 06.00 hod. dňa 15. 6. 2000, po predchádzajúcej dohode so spolupáchateľom, kovovým páčidlom spoločne vypáčili ochrannú mrežu na okne potravín Moal v Handlovej na Robotníckej ulici č. 6, následne kameňom rozbili sklenenú výplň okna a z potravín odcudzili cigarety, alkohol, kávu, sladkosti a mäsové výrobky, čím spôsobili  XXXXX  škodu odcudzením 13.509,- Sk /448.41 eur/ a poškodením zariadenia 650,- Sk /21,57 eur/,

3. v presne nezistenom čase od 22.30 hod. dňa 25. 6. 2000 do 07.30 hod. dňa 26. 6. 2000, po predchádzajúcej dohode so spolupáchateľom, spoločne prestrihli visiaci zámok na kovovej mreži okna reštaurácie Pod stanicou v Handlovej na Železničiarskej ulici, následne zlomili Fab zámok a z reštaurácie odcudzili cigarety rôznych značiek, vylomili tri hracie automaty spol VIX s. r. o. Žilina, čím spôsobili XXXXX škodu odcudzením 2.195,- Sk /72,86 eur/ a poškodením zariadenia 8 703,- Sk /288,88 eur/, a spolosčnosti VIX s. r. o. Žilina poškodneím zariadenia škodu vo výške 2.625,- Sk /87,13 eur/,

4. v presne nezistenom čase od 18.30 hod. do 06.30 hod. dňa 29. 6. 2000, po predchádzajúcej dohode so spolupáchateľom, nožnicami prestrihli visiaci zámok na kovovej mreži vchodových dverí predajne potravín Jednota v Handlovej na Hviezdoslavovej ulici, následne rozlomili vložku Fab a z potravín odcudzili rôzny tovar a deväť nákupných košov  z nerezu, čím spôsobili Jednote s. d. Prievidza škodu odcudzením vo výške 19.201,- Sk /637,35 eur/ a poškodením zariadenia vo výške 2 054,37,- Sk /68,19 eur/.

V rámci vyšetrovania bolo vykonaným dokazovaním preukázané, že obvinený XXXXX sa predmetnej trestnej činnosti dopustil, a že svojím konaním naplnil  zákonné znaky trestných činov podľa § 257 ods. 1 Tr. zák. a § 247 ods. 2 písm. a , ods. 3 písm. b Tr. zák.

Dňa 3. 3. 2014 mi vyšetrovateľ predložil vyšetrovací spis číslo ORP-496/OEK-PD-2000 s návrhom na zastanie trestného stíhania podľa § 215 ods. 1 psím. d Tr. por. s poukazom na ustanovenie § 9 ods. 1 psím. d Tr. por. 

Preskúmaním predmetného vyšetrovacieho spisu som zistila, že návrh vyšetrovateľa je dôvodný. Do vyšetrovacieho spisu bol zadovážený úmrtný list  por. číslo 407 matriky v Mělníku v Českej republike, z ktorého vyplýva, že obvinený XXXXX dňa 23. 10. 2013 zomrel v Mělníku č. 528 v Českej republike.

Podľa § 215 ods. 1 písm d Tr. por. prokurátor zastaví trestné stíhanie, akje trestné stíhanie neprípustné podľa § 9 Tr. por., podľa § 9 ods. 1 písm. d Tr. por., trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

S poukazom na vyššie uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka